Massimo Dutti

„Massimo Dutti“ – tarptautinis Ispanijos drabužių parduotuvių tinklas, priklausantis didžiausiai pasaulyje mados kompanijai „Inditex“ (kuri kartu valdo ir „Zara“ parduotuves).
„Inditex“ parduotuvių tinklą įsigijo 1991 m.Inditex.com > Brands > Massimo Dutti  Oficialus „Inditex“ tinklalapis. Nuoroda tikrinta 2014 m. liepos 21 d.

„Massimo Dutti“ yra prekės ženklas, o ne realus žmogus. Nors pavadinimas yra italų kalba, tačiau pati bendrovė yra įsikūrusi Ispanijoje.

 Istorija 
Pirmoji „Massimo Dutti“ parduotuvė buvo atidaryta 1985 m. Kompanija „Inditex“ parduotuvių tinklą įsigijo 1991 m.Company > History Of The Brand  Oficialus kompanijos tinklalapis. Nuoroda tikrinta 2014 m. liepos 21 d.

Iš pradžių parduotuvės užsiiminėjo tik tai vyriškų drabužių prekyba. Nuo 1992 m. kiekvienais metais pradėta pristatinėti ir moteriškų drabužių kolekcijos, įskaitant tiek kasdienius, tiek oficialius drabužius. Nuo tada kompanija sėkmingai plečia savo tinklą tiek Ispanijoje, tiek už jos ribų. 2014 m. pradžioje kompanijoje ir jos parduotuvėse dirbo apie 4000 darbuotojų.

2003 m. „Massimo Dutti“ pristatė vaikų kolekciją pavadinimu „Massimo Dutti Boys & Girls“. Vaikų drabužiai pardavinėjami tik tai didelio formato parduotuvėse.

Dabartinės prekės „Massimo Dutti“ parduotuvėse parduodamos nuo 2006 m., įskaitant tiek vyriškus, tiek moteriškus drabužius, batus, aksesuarus, įvairias aprangos detales bei kvepalus.


 Parduotuvės 
Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).„The Story of Zara – the Speeding Bullet“ Tinklalapis „Unique Business Strategies“, Andrew Pearson. Nuoroda tikrinta 2014 m. liepos 21 d.

Kompanijos išleistos ataskaitos duomenimis, 2013 m. pab. veikė 665 parduotuvės 63 šalyse keturiuose žemynuose. Pardavimai siekė 1,293 mlrd. eurų. Internetinės „Massimo Dutti“ parduotuvės veikė 21-oje šalyje.

2014 m. sausio 31 d. duomenimis, „Massimo Dutti“ parduotuvės veikė keturiuose žemynuose: (skliausteliuose – parduotuvių skaičius)

 Europa:  (232),  (43),  (30),  (23),  (23),  (22),  (13),  (12),  (11),  (9),  (9),  (6),  (4),  (4),  (4),  (4),  (4),  (3),  (3),  (2),  (2),  (2),  (2),  (2),  (1),  (1),  (1),  (1),  (1),  (1),  (1),  (1),  (1),  (1),  (1);

 Amerika:  (33),  (4), (3),  (2),  (2),  (2),  (1),  (1),  (1),  (1),  (1);

 Azija:  (53),  (18),  (12),  (10),  (6),  (5),  (5),  (4),  (3),  (2),  (2),  (2),  (2),  (2),  (2),  (1);

 Afrika:  (4),  (2).

 Šaltiniai 

 Nuorodos 

 Oficialus „Massimo Dutti“ tinklalapis
 Oficialus „Massimo Dutti“ valdančios kompanijos tinklalapis 
 „Massimo Dutti“ socialiniame tinkle „Facebook“

Kategorija:Ispanijos įmonės
Kategorija:Drabužių parduotuvės